CELEX: 62005FO0018
Language: mt
Date: 2009-09-29
Title: Digriet tal-President ta' l-Ewwel Awla tat-Tribunal għas-Servizz Pubbliku tad-29 ta' Settembru 2009. # D vs il-Kummisjoni tal-Komunitajiet Ewropej. # Servizz pubbliku - Uffiċjali - Tħassir - Spejjeż. # Kawża F-18/05 RENV.

DIGRIET TAL-PRESIDENT TAL-EWWEL AWLA TAT-TRIBUNAL GĦAS-SERVIZZ PUBBLIKU
      29 ta’ Settembru 2009
      Kawża F-18/05 RENV
      D
      vs
      Il-Kummissjoni tal-Komunitajiet Ewropej 
      “Servizz pubbliku – Uffiċjali – Rinviju wara annullament – Mard ikkaġunat mix-xogħol – Talba għar-rikonoxximent tal-oriġini professjonali tal-aggravament tal-marda li minnha qed isofri r-rikorrent – Artikolu 73 tar-Regolamenti tal-Persunal – Tħassir – Spejjeż”
      Suġġett: Rikors, ippreżentat skont l-Artikoli 236 KE u 152 KEEA, li permezz tiegħu D jitlob l-annullament tad-deċiżjoni tal-Kummissjoni,
         tal-4 ta’ Mejju 2004, li tiċħad it-talba tiegħu għar-rikonoxximent tal-oriġini professjonali tal-marda jew tal-aggravament
         tal-marda li minnha qed isofri u li tipprekludih milli jeżerċita impjieg tal-kategorija tiegħu li jikkorrispondi għall-grad
         tiegħu.
      
      Deċiżjoni: Il-Kawża F‑18/05 RENV, D vs Il‑Kummissjoni, għandha titħassar mir-reġistru tat-Tribunal għas-Servizz Pubbliku. Il-Kummissjoni
         għandha tbati, minn barra l-ispejjeż kollha tagħha relatati mal-proċeduri quddiem it-Tribunal għas-Servizz Pubbliku u l-Qorti
         tal-Prim’Istanza, nofs l-ispejjeż sostnuti mir-rikorrent relatati ma’ dawn il-proċeduri. Ir-rikorrenti għandu jbati nofs l-ispejjeż
         tiegħu relatati mal-proċeduri quddiem it-Tribunal għas-Servizz Pubbliku u l-Qorti tal-Prim’Istanza. Axa Belgium, parti intervenjenti
         insostenn tat-talbiet tal-Kummissjoni, għandha tbati l-ispejjeż tagħha.
      
      Sommarju
      Proċedura – Spejjeż – Rinunzja ġustifikata bl-attitudni tal-parti l-oħra
      (Regoli tal-Proċedura tal-Qorti tal-Prim’Istanza, Artikolu 87(5); Regoli tal-Proċedura tat-Tribunal għas-Servizz Pubbliku,
            Artikolu 122)
      Skont l-Artikolu 87(5) tar-Regoli tal-Proċedura tal-Qorti tal-Prim’Istanza, applikabbli mutatis mutandis għall-kawżi pendenti quddiem it-Tribunal għas-Servizz Pubbliku qabel id-dħul fis-seħħ tar-regoli tal-proċedura tiegħu, il-parti
         li tirrinunzja għandha tiġi kkundannata għall-ispejjeż, jekk il-parti l-oħra tagħmel talba f’dan is-sens fl-osservazzjonijiet
         tagħha dwar ir-rinunzja. Madankollu fuq talba tal-parti li tirrinunzja, il-parti l-oħra għandha tbati l-ispejjeż, jekk dan
         jidher ġustifikat bl-aġir ta’ din tal-aħħar.
      
      Madankollu, l-ispejjeż għandhom jinqasmu fil-każ ta’ rinunzja dovuta għal deċiżjoni ta’ istituzzjoni li tbiddel, wara erba’
         snin, ir-rifjut tagħha ta’ rikonoxximent tal-oriġini professjonali ta’ marda li kontrih il-parti kkonċernata ppreżentat rikors,
         meta r-rinunzja tkun ġiet ippreżentata biss tlett ijiem tax-xogħol qabel is-seduta u kważi sena wara l-imsemmija deċiżjoni,
         u li l-istituzzjoni tkun rebħet f’deċiżjoni mogħtija fuq appell fl-istess kawża.
      
      (ara l-punti 10 sa 14)